Austrias kaotati tänasest esmaspäevast, 31. jaanuarist piirangud vaktsineerimata inimestele. Vaktsinerimata inimesed saavad vabalt ringi liikuda ja tuttavaid külastada.
Enne seda tohtisid vaktsineerimata inimesed kodust lahkuda vaid hädapärastel põhjustel nagu tööle minek või toidupoes ja apteegis käimine. Lubatud oli ka jalutamine ja spordi tegemine, vahendab Kronen Zeitung.
Vaktsineerimist on vaja jätkuvalt üritustele, muudesse poodidesse ja söögikohtadesse pääsemiseks.
Vaktsineerimata inimeste vabaduse hetk aga ei kesta kaua. Peagi peavad nad trahvi ähvardusel end vaktsineerida laskma. Sundvaktsineerimise seadus jõustub käesoleval nädalal ja see puudutab kõiki üle 18-aastaseid.
Erandiks on rasedad ja need, kes ei saa vaktsiini võtta tervislikel põhjustel. Koroona läbi põdenud peavad end vaktsineerima 180 päeva pärast. Austriast saab esimene riik, kus on kehtestatud sundvaktsineerimine.
Sundvaktsineerimise seadus võeti Austria parlamendi alamkojas Nationalrat suure häälteenamusega vastu 20. jaanuaril. Seda toetasid ka opositsioonierakonnad.
Seaduse peab jõustumiseks kinnitama ka parlamendi ülemkoda Bundesrat, aga seda peetakse vaid formaalsuseks. Seadus peaks vastu võetama neljapäeval. Siis allkirjastab selle veel president ja sellest antakse ametlikult teada ajakirjanduses. Siis on seadus ametlikult jõustunud.
Itaalia sotsiaalministeeriumi andmetel võetakse sundvaktsineerimine kasutusele mitmes etapis. Inimesed saavad end lasta vaktsineerida veebruarist kuni märtsi keskpaigani. Pärast 15. märtsi hakkab politsei tänaval kontrollima inimeste vaktsineeritust. Kui isik pole vaktsineeritud, võidakse teha 600 eurot trahvi.
Trahvi saab teha 4 korda aastas. Politsei kontrollib koroonapasside olemasolu näiteks liiklusjärelvalve korras. Kui isik pole trahviga nõus, võidakse talle kohtu poolt määrata veel suurem trahv, 3600 eurot.
Trahvi maksmata jätmise eest ootab Austrias inimesi vanglakaristus, aga vaktsineerimistrahvide maksmata jätmise eest inimesi vangi ei panda.
Austria valitsus peab sundvantsineerimist pigem vaktsineerimiskohustuseks, sest kedagi vägisi vaktsineerima ei viida. Austrias luuakse uut vaktsiiniregistrit, et vaktsineeritud inimesi jälgida. Siis hakatakse vaktsineerimata inimesi automaatselt trahvima.
Praegu on 17 protsenti täisealistest Austria elanikest jätnud koroonavaktsiini esimese doosi võtmata. Ühe doosi on seega võtnud 83 protsenti täisealistest. 80 protsenti on täielikult vaktsineeritud.
Viimase kahe nädala jooksul võttis esimese doosi 85 000 inimest.
Soomes, kus üldist vaktsineerimiskohustust pole, on esimese doosi võtnud 87,4 protsenti täisealistest ja täielikult on vaktsineeritud 84,7 protsenti täisealistest.
Ein wesentlicher Befreiungsschlag für Personen, die sich nicht mittels Impfung gegen das Coronavirus schützen lassen wollen, sieht anders aus – so sind für sie weiterhin Besuche von Veranstaltungen, Lokalen oder Geschäften, in denen es nicht um den täglichen Bedarf geht, untersagt.